钦定古今图书集成/明伦汇编/宫闱典/第089卷 > 安定公主 下嫁王同皎 又嫁韦濯 又嫁
## 钦定古今图书集成/明伦汇编/宫闱典/第089卷 > 安定公主 下嫁王同皎 又嫁韦濯 又嫁

崔铣

按《唐书公主列传》：安定公主，始封新宁郡主，下嫁王
同皎。同皎得罪神龙时，又嫁韦濯。濯即韦皇后从祖
弟，以卫尉少卿诛，更嫁太府卿崔铣。主薨，王同皎子
请与父合葬，给事中夏侯铦曰：“主义绝王庙，恩成崔
室，逝者有知，同皎将拒诸泉。”铣或诉于帝，乃止。铦坐
是贬泸州都督。

按《旧唐书王同皎传》：“同皎，相州安阳人，陈侍中驸马
都尉宽之曾孙。其先自琅琊仕江左，陈亡，徙家河北。
同皎，长安中尚皇太子女安定郡主，授朝散大夫，行
太子典膳郎。敬晖等讨张易之兄弟也。遣同皎与右
羽林将军李多祚迎太子于东宫，请太子至元武门
指麾将士。太子初拒而不许，同皎讽谕切至，太子乃”
就驾。以功授右千牛将军，封琅琊郡公，赐实封五百
户。及郡主进封为公主，拜同皎为驸马都尉，寻加银
青光禄大夫，迁光禄卿。神龙二年，同皎以武三思专
权任势，谋为逆乱，乃招集壮士，期以则天灵驾发引，
劫杀三思。同谋人抚州司仓冉祖雍具以其计密告
三思。三思乃遣校书郎李悛上言，“同皎潜谋杀三思，
后将拥兵诣阙，废黜皇后。帝然之，遂斩同皎于都亭
驿前，籍没其家。临刑神色不变，天下莫不冤之。睿宗
即位，令复其官爵，执冉祖雍、李悛并诛之。初以同皎
叶谋有武当丞。按《韦温传》，温从祖弟濯，尚安定公
主，拜驸马都尉。中宗崩后令温总知内外兵马，守援
宫掖。又引从子播、族弟璿及捷濯等分掌屯营及左
右羽林军。临淄王讨韦氏温等皆坐斩，宗族无少长
皆死。